GiliGold/VAD_KnessetCorpus huggingface dataset:
נואף מסאלחה: צריך להבין שמדובר גם בעובדים ועובדות ובילדיהם בחופשת קיץ.
נואף מסאלחה: לכן אני הולך לפשרה של אריה האן.
נואף מסאלחה: אני מציע ללכת לפשרה, כדי שלא ייווצר מצב שחבר-הכנסת מוסי רז רוצה לעבוד עוד שבועיים, ואנחנו נעבוד שבוע נוסף בלבד, ויתקיפו אותנו.
מוסי רז: קודם כל, אני בעד כל ההצעות של חבר-הכנסת שאול יהלום בנושאים הדתיים.
מוסי רז: אני חושב שזה בסדר גמור לקצר את הישיבה בימים של תשעה באב ובחנוכה.
מוסי רז: עם כל הכבוד, אני חושב שזה לא פופוליסטי לעבוד.
מוסי רז: אני חושב שבתקופת הכנסת יש לנו כלי עבודה, כמו: הצעות-חוק, הצעות לסדר היום וכו', שאין לנו בתקופת הפגרה.
מרינה סולודקין: האם אתה מכיר את המושג פניות ציבור?
מוסי רז: לא, אני לא מכיר, כי כנראה רק אליך פונה ציבור.
מוסי רז: יכול להיות שרק אליך פונה ציבור.
מוסי רז: ..
מוסי רז: לכן, אני חושב שצריך להאריך את מספר ימי העבודה בכנסת, ואני מקבל שאפשר להתפשר, אבל כמובן לא עד כדי כך שכל הדיון הזה יסתיים בכך שנוסיף עוד שבוע עבודה, אחרת כל הדיון היה מיותר.
נואף מסאלחה: האם אתה רוצה להוסיף שבועיים?
מוסי רז: ביקשתי להוסיף יותר משבועיים.
מוסי רז: אני אגיד מה אני מציע, ואיפה אני חושב שאפשר להתפשר.
מוסי רז: אני מקבל את הדברים שאמר מזכיר הכנסת בדבר חודש אוגוסט, אבל עוד לפני שתגיע לחודש אוגוסט, בואו נדבר על כנס חורף 2001.
מוסי רז: אני מזכיר לכם שביום שבו נרצח זאבי לא היתה פה עבודה פרלמנטרית, ולכן אני חושב שצריך להמשיך את הכנס לפחות עד יום רביעי, ז' בניסן ה-20 במרץ, זאת אומרת:
מוסי רז: לאפשר עוד שלושה ימי עבודה פרלמנטרית.
נואף מסאלחה: הציעו 21 במרץ.
מוסי רז: לגבי כנס הקיץ שאמור להיפתח ב-28 באפריל, צריך לפתוח אותו קודם לכן, לפחות ב-21 באפריל.
אתי בן-יוסף: זה סוכם.
מוסי רז: לגבי כנס הקיץ, אני הצעתי לסיים אותו ב-14 באוגוסט.
מוסי רז: אם אומרים פה שיש בעיה עם עובדים, בואו נסכם שמסיימים אותו ביום רביעי, ה-31 ביולי.
מוסי רז: לפי כל החישובים שלי, ה-31 ביולי נמצא בחודש יולי ולא בחודש אוגוסט.
מוסי רז: אני מציע לפתוח את מושב החורף יום אחרי שמחת תורה, ביום ראשון ה-30 בספטמבר 2002.
שאול יהלום: אז הוספת ארבעה שבועות.
נחמה רונן: אני מתנגדת להצעת חברת-הכנסת נעמי חזן, ואני גם מתנגדת לפשרות.
נחמה רונן: אני חושבת שלא בכל דבר צריך למצוא פשרה, כי יש איזושהי הצעה.
נחמה רונן: לא לכל הצעה צריך למצוא פשרה כדי להגיע לאיזה קונסנסוס, ולא כל דבר הוא בר קונסנסוס.
נחמה רונן: אני אמנם עברתי רק שתי פגרות בכנסת, ויש פה כאלה שעברו הרבה יותר, אבל אני יכולה לומר שאני בפגרה רוב הזמן עבדתי, אבל אני גם לא מתביישת להגיד שחלק מהפגרה, ולפחות חלק מפגרת הקיץ, היתה חופש, כי בפגרת פסח בוודאי ובוודאי יש עבודה.
נחמה רונן: אני לא חושבת שאנחנו צריכים להתבייש להגיד שאנחנו גם צריכים חופש.
נחמה רונן: הרי ימי העבודה פה הם מטורפים – אז אולי לא לגבי כולם, אבל שום דבר לא חל אף פעם לגבי כולם, אבל רוב חברי-הכנסת מגיעים לכאן בבוקר, ויוצאים מפה לא לפני 22:00 בלילה.
נחמה רונן: לא מדובר בעבודה רגילה שבאים בשעה 8:00 ומסיימים ב-17:00, ולכן אני לא מרגישה שום צורך להצטדק על כך שאנחנו לא עובדים מספיק.
נחמה רונן: אני חושבת שרוב חברי-הכנסת עובדים קשה מאד, ועובדים גם בפגרות.
נחמה רונן: יש הרבה מאד דברים שעושים בפגרות ולא עושים בימים של כנסת, ולכן אני לא מרגישה איזשהו צורך להגיע לפשרות.
יוסי כץ: האם ההצעה הזאת מקובלת עליך?
נחמה רונן: לא, היא לא מקובלת.
נחמה רונן: למה אני צריכה פשרה?
עבד-אלמאלכ דהאמשה: אני חושב שהדיון הזה חייב להתנהל רחוק מאד מכל הפופוליזם הזה.
עבד-אלמאלכ דהאמשה: הציבור יודע מי עובד ומי לא נמצא פה.
עבד-אלמאלכ דהאמשה: אני לא צריך לדווח לאף אחד האם אני עובד או לא.
עבד-אלמאלכ דהאמשה: לא בכדי עוד מימים ימימה סדרי עבודת הכנסת נקבעו בצורה שנקבעו.
עבד-אלמאלכ דהאמשה: כאילו עכשיו אנחנו מגלים עולם חדש.
עבד-אלמאלכ דהאמשה: יש טעם אחד בלבד לקיצור ימי הפגרה, והוא כמה שיותר לפקח על הממשלה, לתפוס בגרון את מר שרון.
עבד-אלמאלכ דהאמשה: את זה לא מצליחים לעשות גם בימים האלה, לא שאני מתייאש.
עבד-אלמאלכ דהאמשה: ולכן, מכיוון שהטעם הזה קיים לגבי כל הממשלות וכל האופוזיציות, חבל להתחיל להתעסק בדברים האלה.
עבד-אלמאלכ דהאמשה: אני מציע לא לקבל גם את התכנית הזאת.
זאב בוים: אני מוכרח להגיד שאחרי מחשבה, אני שיניתי קצת את דעתי אחרי הפעם הראשונה שהתחלנו לגלגל את העניין הזה.
זאב בוים: אני חושב שאמרו כבר קודמיי דברים נכונים, שכולנו בלי יוצא מן הכלל עובדים בפגרה.
זאב בוים: המושג פגרה הוא מטעה.
זאב בוים: חברת-הכנסת נעמי חזן עבדה קשה מאד בפגרה, ואני יכול להעיד על כך.
זאב בוים: מנקודת ראות של האזרח הממוצע עשינו חיים משוגעים, אבל זאת היתה עבודה קשה.
זאב בוים: זאת רק דוגמה אחת.
זאב בוים: כך גם כאשר נוסעים לחוץ-לארץ, וקל וחומר כאשר עושים את העבודה הפוליטית.
זאב בוים: ולכן, בניגוד למה שחשבתי קודם, אני מחזק את מה שאמרה חברת-הכנסת נחמה רונן.
זאב בוים: אנחנו לא צריכים לעשות פוזות לציבור לגבי העבודה שלנו.
זאב בוים: מי שרוצה לעשות פוזות לציבור, שימצא דרכים יותר מוצלחות.
זאב בוים: באשר לעניין החגים, צריך לדון בזה.
יוסי כץ: אני רוצה להתוודות בפניכם.
יוסי כץ: אני חבר-כנסת זו השנה העשירית.
יוסי כץ: אני אומר לכם דוגרי, שאני לא עובד בפגרה כמו שאני עובד בתקופת המליאה.
יוסי כץ: כשיש מערכת בחירות, זה סיפור אחר, כי אז אני עובד הרבה יותר קשה, אבל בימים כתיקונם, אני עובד כשאני בכנסת הרבה יותר קשה.
יוסי כץ: סדר היום שלי הרבה יותר עמוס והרבה יותר מספק אותי.
יוסי כץ: אז אני עושה שימוש רב יותר בכלי הנשק הפרלמנטרי.
יוסי כץ: גם מבחינת הסיפוק וגם מבחינת התרומה, אי אפשר להשוות בין תקופת המליאה לבין תקופת הפגרה.
יוסי כץ: זה לא שתקופת הפגרה רעה כל-כך.
יוסי כץ: אני אומר את הדברים שנכונים לגבי אישית, כי יכול להיות שהדברים שונים לגבי ראש מפלגה.
יוסי כץ: זה לא שתקופת הפגרה גרועה כל-כך.
יוסי כץ: פעמים רבות הייתי יושב-ראש ועדה, והוועדות שעמדתי בראשן עבדו מדי פעם בפגרה.
אליעזר כהן: מה זה מדי פעם?
אליעזר כהן: אתה וחברת-הכנסת נעמי חזן עובדים כל הפגרה.
יוסי כץ: יותר מזה אומר לכם.
יוסי כץ: אם אתם חושבים שאני רואה פסול בכך שאני בתקופת הפגרה נמצא יותר עם ילדיי ועם משפחתי, אתם טועים.
יוסי כץ: זה מצוין לאדם שנמצא מחוץ לביתו כל ימות השנה.
יוסי כץ: אני גר רחוק, אני נמצא כל ימי השבוע בירושלים, ואני מנותק מהמשפחה.
יוסי כץ: זה כיף לא נורמלי שיש לי פגרה.
אחמד טיבי: מה יגידו המובטלים?
נעמי חזן: הם יסכימו אתי ועם חבר-הכנסת מוסי רז.
יוסי כץ: אני מבטא את מה שאני חושב.
יוסי כץ: אני אומר לכם במלוא הכנות, שאחרי שדיברתי עם יושב-ראש ועד העובדים ועם ועד העובדים, ואחרי ששמעתי את הצעת מזכיר הכנסת, שקלתי את כל הטענות.
יוסי כץ: אין ספק שמבחינת השמירה על הדמוקרטיה, ככל שהכנסת תעבוד קשה יותר, כך יהיה יותר פיקוח על הממשלה.
יוסי כץ: לכן, בוודאי שלגבי חברי-כנסת שאין להם תפקידים אחרים ברשות הביצועית, אין ספק שעבודת כנסת כמה שיותר ארוכה כך יותר טוב.
יוסי כץ: הממשלה תמיד מעונינת לקצר את עבודת הכנסת, וזה נכון לגבי כל ממשלה.
יוסי כץ: לכן אני מציע בעיקרון, שנאמץ את ההצעה של מזכיר הכנסת, ואחרי זה נקבע את הכללים לגבי החגים.
יוסי כץ: קודם כל אני מציע שנאמץ את ההצעה של מזכיר הכנסת.
יוסי כץ: אני מתלבט אתכם בבעיה מסוימת.
יוסי כץ: העביר אליי חבר-הכנסת גפני בקשה לקיים התייעצות סיעתית.
יוסי כץ: הוא לא נוכח כאן.
יוסי כץ: אני נותן לכם זמן להתייעצות סיעתית.
יוסי כץ: בשעה 12:00 בדיוק תתקיים ההצבעה.
יוסי כץ: בהנחה שעיד אלאדחא נופל ב-28 בפברואר, אני ממליץ שאנחנו לא נקיים מליאת כנסת באותו יום.
שאול יהלום: באותו שבוע לא נקיים מליאת כנסת.
יוסי כץ: באותו שבוע או שלא נקיים מליאה כלל וכלל, או שלא נקיים הצבעות.
יוסי כץ: אנחנו נשמע את חבר-הכנסת דהאמשה, כי הוא מוסמך להשיב בעניין.
יוסי כץ: לגבי חנוכה, יום אחד תתקיים ישיבת מליאה משעה 14:00 עד 17:00, יום אחד נעבוד משעה 14:00 עד 16:00, ויום אחד נסיים בשעה 14:00.
יוסי כץ: בערב תשעה באב נסיים את המליאה בשעה 14:00.
מוסי רז: אני מבין שמה שקורה זה שאנחנו מאריכים את הפגרה.
יוסי כץ: זו ההמלצה שלנו לגבי החגים.
יוסי כץ: לפני כולכם מונחת ההצעה המודפסת של מזכיר הכנסת.
יוסי כץ: בהצעה הזו יש רק שינוי של שבוע אחד.
יוסי כץ: זו ההצעה שאני הצעתי.
יוסי כץ: ההצעה השנייה שתעלה להצבעה היא ההצעה לא לעשות שום שינוי במועדי הפגרה.
יוסי כץ: ההצעה השלישית שתעלה להצבעה היא לעשות קיצור של יותר משבוע.
יוסי כץ: אם היא תתקבל, נדון בה.
יוסי כץ: אלה שלוש ההצעות.
יוסי כץ: חבר-הכנסת דהאמשה, האם בתאריך 28 בפברואר חל חג שלכם?
יוסי כץ: האם לדידך, אין לקיים מליאה בכלל, או שאפשר לקיים מליאה בלי הצבעה?
יוסי כץ: אני שואל האם מבחינתך, כמוסלמי, זה בסדר אם נחליט שיש מליאה ואין הצבעות.
עבד-אלמאלכ דהאמשה: אף פעם לא ביקשנו להשבית את המליאה בגלל החגים שלנו, אבל מכיוון שמדובר ביום אחד, וממילא הכנסת לא עובדת באותו שבוע, אני אומר שגם ביום הזה לא תתקיים מליאה.
יוסי כץ: אנחנו מקבלים את זה.
יוסי כץ: בעיד אלאדחא לא תתקיים ישיבת מליאה.
משה גפני: "יהדות התורה" בעד.
יוסי כץ: לגבי חנוכה וגם לגבי ערב תשעה באב כבר סגרנו את המועדים, ואנחנו לא צריכים אתכם לעניין הזה.
יוסי כץ: יש שלוש הצעות להצבעה.
נעמי חזן: באשר לסדר ההצבעה, צריך להתחיל בהצבעה הגורפת.
יוסי כץ: אני מצביע על הצעת המזכיר.
נואף מסאלחה: אני חושב שאתה עושה טעות.
נואף מסאלחה: אדוני היושב-ראש, אם מתחילים בהצעה הגורפת והיא נופלת, אולי אלה שהציעו את ההצעה הגורפת, יצטרפו להצעת המזכיר, ואז יהיה לך קונסנסוס יותר רחב.
נואף מסאלחה: ההצעה הגורפת היא ההצעה של חבר-הכנסת מוסי רז.
נואף מסאלחה: ההשערה שלי היא שאם היא נופלת, אולי הוא יתאחד עם התומכים בפשרה שהציע המזכיר.
יוסי כץ: חברי המלומד והמנוסה, אני מקבל את ההצעה שלך.
משה גפני: אדוני היושב-ראש, אני מבקש להביא גם את ההצעה שלי להצבעה.
משה גפני: אני מציע להזיז בשבוע את כנס הקיץ.
משה גפני: אני מדבר על התאריך העברי.
משה גפני: במקום להתחיל את כנס הקיץ בט"ז באייר, אני מציע להתחיל לעבוד שבוע קודם, אבל גם לסיים שבוע קודם.
משה גפני: זה לא בסדר לסיים את כנס הקיץ ב-י"ט באב, אף פעם לא היה דבר כזה.
יוסי כץ: ההצעה הראשונה שעומדת להצבעה היא של חבר-הכנסת מוסי רז, לקצר את הפגרה ביותר משבוע, והיא חלה גם על כנס החורף של המושב הזה.
יוסי כץ: מי בעד ההצעה של חבר-הכנסת מוסי רז?
יוסי כץ: בעד – מיעוט נגד - רוב ההצעה של חבר-הכנסת מוסי רז לא התקבלה.
יוסי כץ: הרוב נגד ההצעה של חבר-הכנסת מוסי רז.
יוסי כץ: מי בעד הצעת מזכיר הכנסת?
משה גפני: לא, לפני זה תעלה את ההצעה שלי.
משה גפני: אני לא יכול להצביע בעד ההצעה של מזכיר הכנסת, אלא אם ההצעה שלי תיפול.
יוסי כץ: מי בעד ההצעה של חבר-הכנסת גפני?
שאול יהלום: חבר-הכנסת גפני, האם אתה מציע לסיים את כנס הקיץ ב-י"ב באב?
משה גפני: אני פשוט רוצה להזיז את הפגרה בשבוע, לא לקצר אותה ולא להאריך.
יוסי כץ: אני מציע להצביע קודם כל על הקיצורים.
יוסי כץ: מי בעד קיצור של שבוע?
שאול יהלום: לא, זה בלתי אפשרי, כי אם ההצעה של חבר-הכנסת גפני מתקבלת ומזיזים אחורה את תחילת הפגרה, היא תתנגש עם ההצעה של אריה האן.
יוסי כץ: בעד – 6 נגד – 9 הצעת מזכיר הכנסת לא נתקבלה.
יוסי כץ: האם כולם יודעים מה היא הצעת חבר-הכנסת גפני?
יוסי כץ: לא, אז בבקשה תחזור עליה.
משה גפני: במשך כל השנים שאני נמצא בכנסת, נהוג שבשבוע שאחרי יום העצמאות מתחיל כנס הקיץ, והוא מסתיים בסביבות תשעה באב.
משה גפני: לפי ההצעה שהציעו עכשיו, מזיזים את תחילת הפגרה בשבוע נוסף, מתחילים בט"ז באייר ומסיימים את הכנס ב-י"ט באב.
שאול יהלום: לא, ההצעה נפלה כרגע.
שאול יהלום: אתה מציע להתחיל את הכנס ב-ט"ז באייר ולקצר את הפגרה בשבוע.
משה גפני: אתה לא מקשיב לי.
משה גפני: אני פשוט מציע להזיז את הכל בשבוע בחזרה.
זאב בוים: אבל זה לא טוב, כי אתה "גומר" את הכנסת בתחילת יולי.
יוסי כץ: רבותיי, אני מצביע קודם על ההצעה המקורית.
מוסי רז: תהיה פגרת קיץ של יותר משלושה חודשים, כי אתה תצא לפגרה בתשעה באב, ותחזור לכנס החורף ב-ז' בחשון.
יוסי כץ: אני מצביע על ההצעה המקורית שהוגשה, כלומר: כנס הקיץ ייפתח ב-28 באפריל ויסתיים ב-28 ביולי.
יוסי כץ: מי בעד ההצעה הזאת?
יוסי כץ: הצבעה בעד – רוב נגד – מיעוט ההצעה לפתוח את כנס הקיץ ב-28 באפריל ולסיימו ב-28 ביולי התקבלה.
יוסי כץ: ההצעה הזאת התקבלה.
יוסי כץ: תודה רבה, אני נועל את הישיבה.
בקריאה ראשונה: הצעת חוק המפלגות (תיקון מס' 12)(סייגים לאישום מפלגה התומכת במאבק מזויין נגד המדינה), התשס"ב-‏2001 הצעת חוק הבחירות לכנסת (תיקון מס' 46), התשס"ב-2001
יוסי כץ: רבותי, אני פותח בישיבת הוועדה.
יוסי כץ: יושב ראש ועדת החוקה, חוק ומשפט פנה אליי בנדון: הצעת חוק המפלגות (תיקון מס' 12)(סייגים לאישום מפלגה התומכת במאבק מזויין נגד המדינה), הצעת חוק הבחירות לכנסת (תיקון מס' 46).
יוסי כץ: הצעות החוק שבנדון הונחו על שולחן הכנסת היום, 5 בנובמבר 2001.
יוסי כץ: אבקש את אישור ועדת הכנסת להביא את הצעות החוק בקריאה ראשונה היום.
יוסי כץ: הובטח לי בעל פה שההצבעה תהיה רק ביום רביעי.
יוסי כץ: אני מבקש הסבר של היועץ המשפטי.
שלמה שוהם: בפני הוועדה הונחה הצעת החוק של חבר הכנסת ישראל כץ.
שלמה שוהם: הצעת החוק הזאת הונחה בשתי גרסאות למליאה ועניינה למנוע מועמדות של רשימה או של מועמד, יש על זה ויכוח, אשר תומך במאבק מזויין של מדינת אוייב נגד מדינת ישראל.
שלמה שוהם: מתבקשים ממנה אוטומטית שני תיקונים נוספים:
שלמה שוהם: הצעת חוק זאת היא הצעת חוק יסוד: הכנסת ושני התיקונים הנוספים הם הצעות חוק המפלגות והצעת חוק הבחירות לכנסת.
שלמה שוהם: הבקשה היא לפי סעיף 113ג', שחרור מחובת הנחה ספציפית ועל פי בג"צ 410/91 של עורך הדין ניסן בלום נגד יושב ראש הכנסת.
שלמה שוהם: בג"צ קובע שגם הצעת חוק שמוגשת מטעם הוועדה, דינה לעניין זה כדין הצעת חוק ממשלתית.
שלמה שוהם: זאת אומרת שוועדת הכנסת רשאית לפטור אותה מחובת הנחה על מנת שהיה תוכל להיות מונחת על שולחן הכנסת.
שלמה שוהם: לגבי שתי הצעות החוק האחרות – חוק המפלגות בא לומר שכשם שאנחנו רואים רשימת מועמדים לחוק יסוד: הכנסת, כך יהיה גם במפלגות.
שלמה שוהם: כלומר, מפלגה לא תוכל להירשם כמפלגה אם יש מניעה, כתוצאה מזה שחלק מהמצע שלה יהיה מצע שתומך במאבק מזויין נגד מדינת ישראל או כל אחד מסעיפי 7א לחוק יסוד הכנסת.
יוסי כץ: גם הסתה לגזענות.
שלמה שוהם: הצעת חוק הבחירות לכנסת באה לעגן את זה באופן שתהיה הצהרת אמונים, שאומרת שאדם שנבחר לכנסת מצהיר אמונים בכתב והוא יכתוב שם: אני מתחייב לשמור אמונים למדינת ישראל ולהימנע מלפעול בניגוד לעקרונות סעיף 7א לחוק יסוד: הכנסת.
שלמה שוהם: זאת אומרת שההצהרה הזאת מחייבת אותו בזמן היותו חבר הכנסת להימנע מלפעול בניגוד לסעיף 7א לחוק יסוד: הכנסת.
שלמה שוהם: הדבר מאפשר את המשך הנורמה הזאת גם כאשר חבר כנסת כבר נבחר והוא מכהן כחבר הכנסת.
שלמה שוהם: יש עוד תיקון אחד, שהוא יותר טכני, אבל הוא פרקטי – מה קורה כאשר רשימת המועמדים הזאת איננה עומדת בדרישה?
שלמה שוהם: קבענו שוועדת הבחירות המרכזית, בהצעת שליש מחבריה, רשאית כמובן למחוק את שמו מרשימת המועמדים של הכנסת.
שלמה שוהם: צריך לומר שיש שתי גרסאות לחוק העיקרי, ואני לא אכנס עכשיו לפרטיהן, אבל הן מופיעות בהתאמה גם בשני החוקים.
יוסי כץ: האם הצביעו כדין בוועדת החוקה על הסעיפים הספציפיים האלה?
שלמה שוהם: כל הסעיפים האלה הוצבעו.
יוסי כץ: מה ההבדל בין שתי ההצעות?
יוסי כץ: הרי כל ההצעות האלה הונחו היום, מה ההבדל בין הצעת חבר הכנסת כץ להצעת הוועדה?
יוסי כץ: השאלה היא אם אפשר להניח אותה באותו יום?
שלמה שוהם: ישראל כץ עבר את המסלול הרגיל.
יוסי כץ: חברת הכנסת נעמי חזן היא הראשונה שביקשה לדבר.
נעמי חזן: הטיעון שלי הוא טיעון פרוצדורלי.
נעמי חזן: שלוש הצעות החוק מופיעות בסדר היום של הכנסת.
נעמי חזן: לגבי אחת זאת פרוצדורה רגילה ונכונה, אבל לגבי שתי ההצעות האלה, הן הונחו על שולחן הכנסת רק לפני שעה, הן מופיעות בסדר היום ובדיעבד מבקשים מאיתנו לתת פטור מחובת הנחה.
נעמי חזן: זה בניגוד מוחלט ל-113ג' כי קודם נותנים את הפטור ואז יש אפשרות לדון.
נעמי חזן: אי אפשר לבוא ולשים על סדר היום חוקים שלא קיבלו פטור מטעם ועדת הכנסת.
נעמי חזן: אתה, בתור יושב ראש ועדת הכנסת, צריך להתנגד בכלל לקיום הדיון הזה, בגלל שצריך להסיר את שתי ההצעות האלה מסדר היום.
נעמי חזן: הן לא קיבלו פטור.
נעמי חזן: אם יהיה צורך, שידונו בהן מחר אחרי שתהיה הצבעה לגבי הפטור.
נעמי חזן: אני חושבת שזה עיוות טוטאלי של תקנון הכנסת לאשר את זה עכשיו.
נעמי חזן: אני מבקשת קודם התייחסות לנושא הפרוצדורלי בלי התייחסות לגופו של עניין כי זאת שאלה פרוצדורלית וזה לא תקין.
זאב בוים: אם אמרנו שהצעת החוק של ישראל כץ נסמכת על שתי הצעות חוק נוספות, שעושות התאמה מבחינה טכנית ואם אמרנו בנוסף של הצעת החוק של ישראל כץ עברה את הפרוצדורה הרגילה והיא עברה את הפרוצדורה הרגילה, אני לא חושב שצריך להיות קושי על פי ההגיון.
נעמי חזן: למה לא עשו את זה מראש?
זאב בוים: אני לא רואה סיבה למה אנחנו לא נצביע כמקשה אחת, שהרי מהותית מדובר פה על הצעת חוק ועוד שתי הצעות חוק שבאות בעצם לתמוך בהצעה הזאת.
יוסי כץ: מה מנע, אדוני היועץ המשפטי, מלעשות בחוק ישראל כץ תיקונים עקיפים לחוקים האלה?
יוסי כץ: העובדה שהוא היה חוק יסוד?
שלמה שוהם: ראשית העובדה שהוא היה חוק יסוד.
שלמה שוהם: למיטב ידיעתי, כפי שאני מבין ולא הייתי מעורב בדברים, היתה כנראה איזושהי טעות שלא באו לוועדה הזאת קודם משום שנשתכח ממי שנשתכח.
שלמה שוהם: הבנתי שמישהו טעה ושכח את סעיף 113 לגבי שני החוקים האחרים.
שלמה שוהם: אין שום כוונה לגנוב פה שום דבר.
יוסי כץ: קיבלתי פניה מיושב ראש ועדת החוקה, חוק ומשפט שהוא אדם שבדרך כלל מאד מקפיד על הדברים האלה, על זכויות, על תקינות, על שלטון החוק ועל מינהל תקין.
יוסי כץ: גברתי, היועצת המשפטית.
ארבל אסטרחן: אין לי מה להוסיף.
ארבל אסטרחן: הם שמו את שתי ההצעות האלה על סדר כשלא היתה סמכות להצביע עליהן.
יוסי כץ: התחילו כבר לדון בחוק של ישראל כץ?
יוסי כץ: אם לא, פורמלית אפשר היה למחוק עכשיו את שני החוקים האלה מסדר היום, לקבל עכשיו החלטה ולהכניס אותם לסדר היום.
ארבל אסטרחן: זה בעצם מה שהיה צריך לעשות.
נעמי חזן: אם מדובר על למחוק ולהחזיר היום, זה לא סביר מפני שסדר היום כבר נקבע ופורסם בצורה מוטעית.
נעמי חזן: אני מציעה שתמחקו את זה מסדר היום של היום ותעבירו למחר, הרי ממילא דחו את ההצבעה.
יחיאל לסרי: האם מבחינה מעשית יש לזה משמעות אם מניחים את זה מחר, אחרי שאנחנו נותנים היום את הפטור מההנחה וההצבעה תהיה ביום רביעי?
ישראל כץ: יש משמעות לגבי הדיון עצמו.
ישראל כץ: רצוי שהוא יהיה משולב.
יוסי כץ: כשהדיון הזה התקיים בוועדת החוקה, חוק ומשפט, שני הנושאים האלה נדונו כמקשה אחת.
יוסי כץ: משהו מהם הופיע בהצעת החוק המקורית של חבר הכנסת כץ?
שלמה שוהם: למיטב זכרוני לא התיקונים הללו.
שלמה שוהם: תוך כדי הדיונים הערנו שלא ייתכן לתקן את החוק הזה בלי לתקן את חוק המפלגות כי נוצרת אי תאימות וגם לא ייתכן לתקן את זה בלי לתקן את חוק הבחירות.
יוסי כץ: בסדר הרגיל של הדברים הייתי מקבל את עמדתה של חברת הכנסת נעמי חזן ולא מביא את זה לסדר היום כי זה לא נראה לי תקין וזה לא בסדר, אלא מאי?
יוסי כץ: יש פה שני דברים, כך נדמה לי, שעומדים לזכות המבקשים: האחד הוא העובדה ששני החוקים האלה נדונו כמקשה אחת, כחלק בלתי נפרד והטעם להבאתם כשני חוקים נפרדים ולא כתיקונים עקיפים הוא בעיה טכנית, שנובעת בעיקר מהעובדה שמדובר בחוק יסוד.
יוסי כץ: שנית, יש התחייבות ברורה שההצבעה לא תתקיים ביום רביעי.
זאב בוים: תשובה והצבעה.
יוסי כץ: ממילא, גם אם היינו מקיימים את הדיון ביום שלישי לא ייגרע שום דבר.
יוסי כץ: אני מצטער, אני לא מאריך את הדיון ומעמיד את זה להצבעה.
יוסי כץ: אם כך אנחנו נחדש את הישיבה בעוד מספר דקות.
יוסי כץ: (הפסקה) (חידוש הישיבה)
יוסי כץ: אנחנו מחדשים את הישיבה.
נעמי חזן: אני מבקשת להעביר את זה לוועדת פירושים.
נעמי חזן: החוק הזה הגיע לשולחן המליאה לפני חצי שעה ואף אחד לא ראה אותו קודם.
נעמי חזן: זה לא בסדר.
יוסי כץ: תודה לחברת הכנסת חזן.
יוסי כץ: הערה לגבי ועדת פירושים?
ארבל אסטרחן: ועדת פירושים בדרך כלל מתקיימת אחרי שיש הצבעה ויש איזשהו ערעור עליה.
שאול יהלום: מה הערעור פה?
שאול יהלום: זה לא עניין עקרוני.
שאול יהלום: זה לא צריך לבוא לוועדת פירושים.
יוסי כץ: אני אבדוק אבל זה לא צריך לעכב את העניין.
יוסי כץ: אני מעלה להצבעה את בקשתו של יושב ראש ועדת החוקה, חוק ומשפט לפטור מחובת הנחה את שתי הצעות החוק האלה ולהביאן לקריאה ראשונה.
יוסי כץ: בעד – רוב נגד – מיעוט נמנעים – אין הבקשה אושרה.
יוסי כץ: בקשתו של יושב ראש ועדת החוקה, חוק ומשפט לפטור מחובת הנחה את שתי הצעות החוק האלה אושרה.
יוסי כץ: ברצוני להדגיש בפניכם כי זימנו את הישיבה שמתקיימת כאן היום כדי לדון בעיקר בשני נושאים שקשורים לתיפקוד הכנסת, האחד – ה-מ.מ.מ., והשני - הצעה להקמת מרכז לענייני תקציב המדינה ליד הכנסת, שקיבלנו אותה מד"ר שלמה סבירסקי ממרכז אדוה.
יוסי כץ: אבל קודם שנעבור לנושאים האלה אני מוצא לנכון לעדכן את חברי הוועדה שהביעו עמדות נחרצות בעניין חוק ההסדרים שכן בשעתו כאשר קיימנו כאן דיון באותו נושא, כל חברי הוועדה שהתבטאו בו דיברו בגנות ההיקף של הצעת החוק הזאת.
יוסי כץ: הם גרסו כי מן הראוי לצמצם את הצעת חוק ההסדרים למתכונת סבירה שמצד אחד תמצא ביטוי למטרות שהממשלה מציבה בפני הציבור בנוגע לתקציב המדינה ודברים שכרוכים בתקציב, אבל ביקשו שלא ייכללו באותו החוק נושאים מבניים שמחייבים דיון יסודי בוועדות הכנסת וכן נושאים אחרים ששייכים במהותם לוועדות הכנסת האחרות ומחוייבים בדיון רציני כפי שמתחייב מעבודת חקיקה תקינה.
יוסי כץ: מדובר על מהלך שיושב ראש הכנסת התחיל בו כבר לפני שתי שנות תקציב והוא מופעל ביתר שאת בשנה זו.
יוסי כץ: בעקבות הדיון שהתקיים בוועדה התקיימו דיונים שיושב ראש הכנסת יזם אותם, בהשתתפות יושב ראש ועדת הכספים ועבדכם הנאמן, בתחילה דיונים פנימיים שלנו וגיבוש עמדה מוסכמת ועל פי חוות הדעת המשפטית שהוצגה בשעתו גם בפניכם, של היועצת המשפטית לכנסת גברת אנה שניידר ואחר כך בשיחות שהתקיימו עם שר האוצר.
יוסי כץ: בשיחות שהתקיימו עם שר האוצר, גם בשיחה הראשונה וגם בשיחה השנייה, הוא חזר על בקשתו תביעתו שלא ועדת הכנסת תפצל את חוק ההסדרים אלא שאנחנו נחליט החלטה אן בלוק להעביר את כל הצעת חוק ההסדרים לוועדת הכספים והיא זאת שתחליט לאן החוק יפוצל.
יוסי כץ: אם הצעה כזאת תגיע – היא תגיע אלינו עם בקשה לפיצול.
יוסי כץ: הבעתי התנגדות לכך ודחיתי על הסף את תביעתו של שר האוצר, זכיתי גם לגיבוי מצדו של יושב ראש הכנסת וחשבתי שהמחוייבות שלי כלפי הוועדה הזאת היא להביא את פיצול חוק ההסדרים, זה עניין של מדיניות, של מדיניות חקיקה, - דבר שמסור אך ורק לוועדת הכנסת ואין זה ראוי שנוציא את הסמכות הזאת מידינו.
יוסי כץ: חשבתי גם שיש נושאים כל כך מעוררי מחלוקת שיכול להיות שלא נגיע להסכמה בשיחות עם שר האוצר כמו למשל בעניין הוול"לים שהוא נושא שאני מניח שלא נצליח להגיע לגביו לכלל הסכמה.
יוסי כץ: מן הראוי שאותם 25 חברי ועדת הכנסת יהיו אלה שיכריעו בשאלה לאן החוק הזה יעבור.
יוסי כץ: אני מציין במאמר מוסגר שבשיחות שהתנהלו בינינו אצל יושב ראש הכנסת, לא הושגה הסכמה מוחלטת בינינו בעיקר לגבי חוק אחד שלגביו קיימת מחלוקת בכנסת, הצעת חוק משפחות ברוכות ילדים.
יוסי כץ: יחד עם זאת החלטנו בינינו שהעניין הזה לא צריך להפריע לנו לגבש עמדה אחידה מול האוצר, עמדתה של הכנסת.
יוסי כץ: יכול להיות שגם את הנושא הזה נביא להכרעת ועדת הכנסת בכל מה שקשור לשאלה כיצד לפצל אותו ולאיזו ועדה להעביר את המשך הדיון בו?
יוסי כץ: אחרי ששר האוצר הסכים לכך שקודם כל נברר אם יש בינינו הבנות, התחלנו לקיים את הדיון, הגענו לחוק השנים עשר במסגרת עשרות החוקים העומדים על הפרק אבל לא הגענו להסכמה וגם לא היתה ציפייה להגיע לכלל הסכמה.
יוסי כץ: רצינו קודם כל לשמוע את עמדתו לגבי כל אחד ואחד מהחוקים והחלטנו שאחר כך נחליט אם יש אפשרות להגיע לכלל הסכמה רחבה יותר.
יוסי כץ: ברור לי שכל צד צריך לוותר על משהו, כלומר צריך להיות לא רק צודק אלא גם חכם.
יוסי כץ: יכול מאד להיות שאם כל צד יחזיק בדעתו – לא תושג הסכמה אבל אם ננהל משא ומתן ואם שר האוצר יתרצה ויסכים לפיצול שמשמעותו שלא דנים עד ה-31 בדצמבר כיוון שהושגה בינינו הסכמה שאם נגיע איתו להסכמה שצריך לסיים את הדיון בשורה של נושאים עד 31 בדצמבר, לא בוועדת הכספים אלא בוועדות אחרות, כי אז יש הסכמה ג'נטלמנית בינינו לבין ראשי הוועדות.
יוסי כץ: יושב ראש הכנסת כינס את ראשי הוועדות והם הסכימו שחוקים שנפצל ונסכים שהדיון בהם יסתיים עד ה-31 בדצמבר – יעלו באותו תאריך למליאה וגם אם בוועדה הרלוונטית תהיה התנגדות לאותו החוק – שבוע קודם ל- 31 בדצמבר או מתישהו קודם לכן – נעלה אותו והכנסת תהיה זאת אשר תכריע לגביו בהצבעה.
יוסי כץ: די הצטערתי ששר האוצר לא יכול היה לקבוע איתנו ישיבה אתמול, אני התנדבתי להגיע אליה מטבעון, אבל אני מבין שסדר היום שלו היה עמוס.
יוסי כץ: בסופו של דבר נקבע שהמשך הישיבה יתקיים ביום שלישי בשעה שתיים או שלוש.
יוסי כץ: אני הייתי מוכן לכך שמספר מצומצם של חוקים שלגביהם אין ויכוח ואין להם משמעות כבדה מדי - יעברו לוועדת הכספים אבל שר האוצר התנגד וביקש להגיע לכלל הבנות כדי שאפשר יהיה להביא הכל להחלטת ועדת הכנסת.
יוסי כץ: אין לי כל התנגדות לכך אבל אני לא רוצה שיאשימו אותי בכך שאני מעכב את הדיון.
יוסי כץ: בסיכומו של דבר אני מבקש להדגיש שאם נגיע השבוע להסכמה – מה טוב, ואם לא – אני מניח שנתחיל בדיונים לפי הקצב שייקבע, חוק חוק בהתאם לקצב שלו אבל אני לא מסכים להביא אן בלוק את כל רשימת החוקים להצבעה: מי בעד ומי נגד, להעברה לוועדת הכספים.
יוסי כץ: כאמור, אני לא אעשה זאת ואני מבהיר את הדברים כדי שהם יהיו ברורים גם לאוצר.
יוסי כץ: אם לא תושג בינינו לבין שר האוצר הסכמה וכוונתי להסכמה של הכנסת מול הממשלה, כי אז המשמעות היא שאני אמלא את חובתי על פי החוק ואביא את החוקים לכאן להחלטת פיצול בקצב שהוועדה תעמוד בו, קצב סביר כפי שמתחייב מרצינות עבודת החקיקה.
שאול יהלום: אבקש לשאול שאלה - - -
יוסי כץ: לא נקבל היום החלטה אבל מאחר ודיווחתי לכם על המצב אני אעביר את רשות הדיבור ליושב ראש הכנסת - - -
עמיר פרץ: אפשר לשאול שאלה?
עמיר פרץ: אתה אמרת משהו שנשמע לי די מדאיג; אמרת שבמידה ויוחלט שאחת הוועדות תטפל בנושא שיש לו השלכה תקציבית ולא ועדת הכספים, אתה מודיע ששבוע לפני ה-31 בדצמבר בכל מקרה הדיון יעלה להכרעת מליאת הכנסת.
עמיר פרץ: אם ועדה לא מאשרת את החוק – הוא לא יכול לעבור לקריאה שנייה ולקריאה שלישית - -
אברהם בורג: הוא יכול; הוא עולה בשלילה.
אברהם בורג: הוא עולה על דרך השלילה.
אברהם בורג: יושב ראש ועדת הכנסת חבר הכנסת יוסי כץ דיווח לוועדה דיווח מדוייק מאד על הנושא ומכיוון שאנחנו רוצים להגיע לכלל הסכמה עם הממשלה, אחד העקרונות הוא שלא יהיה מצב כזה שביום אחד ועדה אחת תדון בו אלא ועדות אחרות תדונה באופן מקצועי בחוקים שנוגעים להן.
אברהם בורג: אבל מה ששייך לחוק ההסדרים צריך להיות נדון עד ה-31 בדצמבר בתקיעת כף ג'נטלמנית בין הכנסת לבין הממשלה.
אברהם בורג: לדוגמה, עניין שהועבר לוועדת העבודה והרווחה, נניח שהוועדה הזאת הצביעה נגד – הנושא יעלה, על פי התקנון, בדרך השלילה, למליאה כמו כל חוק אחר שהמליאה מעבירה אותו לוועדה - - -
שאול יהלום: אבל אם המליאה מקבלת אותו המשמעות היא שהיא מחזירה את אותו החוק לוועדה.
יוסי כץ: אני מציע לא להתווכח על העניין הזה עכשיו.
יוסי כץ: ניתן אפשרות לייעוץ המשפטי להכין עבורנו תשובה מתאימה.
יוסי כץ: היום התכוונתי שנדון בשני הנושאים האחרים שהופיעו בסדר היום, גם כתגובה על הביקורת שחברי הכנסת השמיעו כלפי ה-מ.מ.מ., מכל מקום הגיע הזמן לקיים בנושא הזה דיון שכן אני רואה ב-מ.מ.מ.
יוסי כץ: ספק חומרי מחקר וניירות עבודה יוצא מן הכלל וכלי מצויין כדי להתמודד באמצעותו עם הרשות המבצעת.
יוסי כץ: בנוסף לכך התכוונתי שנקיים דיון על הצעתו של ד"ר שלמה סבירסקי, להקמת מרכז לענייני תקציב המדינה ליד הכנסת.
אברהם בורג: בשעה שתים עשרה אמורה להתקיים ישיבת נשיאות הכנסת ואני מבקש מיושב ראש הישיבה לדאוג לכך שהנוגעים בדבר אכן יגיעו לאותה ישיבה.
אבשלום וילן: עם כל הכבוד הראוי ליושב ראש הכנסת, לשר האוצר וליושבי ראש הוועדות, אנחנו נמצאים היום ב-20 בנובמבר, הישיבות שלכם מתארכות והטקטיקה ברורה.
אבשלום וילן: כאשר אלי גולדשמידט היה יושב ראש ועדת הכספים, התקיים דיון רציני, היו גם קצת שינויים אבל כדי להגיע למצב כזה צריך לשבת שעות על גבי שעות שכן מדובר על חוקים כבדים.